## মুক্তি যুদ্ধের কিছু কথা

মার্গারেট অধিকারী

সহকারি শিক্ষক

যুদ্ধে যাবো বলে, আগুন ঝরা দিনে

যাত্রা করি, বোমায় বিধ্বস্ত হতে থাকে শহর

তবুও আমি হেঁটে যাই ত্রিপুরার নিরাপদ ভূগোলে

আমি দেখি যুদ্ধ আমাকে ডাকে হাতছানি দিয়ে

পাশের ঘরেই মুক্তিযোদ্ধা বছির মিয়া স্টেনগান হাতে

গভীর রাতে আলীশার আকাশকে বলে উচিয়ে সঙ্গীন

তুমি আরও উঁচু হও, আমি সমীর সোমের রক্তের লালবৃত্ত

আঁকা সবুজ পতাকা উড়াবো স্পতগ্রামের আকাশে।

দেখি, জব্বার আলীর মুখশ্রীর ভেতর থেকে

নিসর্গ রোদন ধ্বনি ছড়ায় চারিদিকে

বাঙালির সবচেয়ে সৃজ্যমান ঐতিহাসিক লাল দিনে

আমি যুবক ছিলাম, যোদ্ধা ছিলাম,

এ গর্বে আমার বুক হিমালয়ের মতো বিশাল হয়ে যায়

আমি ইতিহাসকে সৃষ্টি করেছি, আমি বিজয় এনেছি।

তুমি আমার শাপলা ফুলের নতুন মুখ

তোমার মাটির তিলক পরেছি মোর কপালে।

“বাংলাদেশ”

প্রকাশনাঃ উদয়, বার্ষিক সাহিত্য সাময়িকী।প্রাইমারি টিচার্স ট্রেনিং ইনন্সিটিউট, হবিগঞ্জ।